CELEX: 32015R0187
Language: hr
Date: 2015-02-06 00:00:00
Title: Provedbena uredba Komisije (EU) 2015/187 оd 6. veljače 2015. o izmjeni Uredbe (EU) br. 185/2010 u pogledu zaštitnog pregleda ručne prtljage  Tekst značajan za EGP

7.2.2015   
            
            
               HR
            
            
               Službeni list Europske unije
            
            
               L 31/18
            
         PROVEDBENA UREDBA KOMISIJE (EU) 2015/187
   оd 6. veljače 2015.
   o izmjeni Uredbe (EU) br. 185/2010 u pogledu zaštitnog pregleda ručne prtljage
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
   budući da:
   
               (1)
            
            
               Na temelju novih dokaza pokazalo se da teroristi nastoje razviti nove načine prikrivanja improviziranih eksplozivnih naprava kako bi zaobišli postojeće mjere zaštite zračnog prometa koje se odnose na zaštitni pregled ručne prtljage.
            
         
               (2)
            
            
               Određene posebne mjere zaštite zračnog prometa utvrđene u Uredbi Komisije (EU) br. 185/2010 (2) trebalo bi stoga izmijeniti kako bi se smanjila opasnost od improviziranih eksplozivnih naprava skrivenih u ručnoj prtljazi.
            
         
               (3)
            
            
               Izmjenama bi se trebale unaprijediti tehničke specifikacije za zaštitni pregled ručne prtljage korištenjem sustava za otkrivanje eksploziva.
            
         
               (4)
            
            
               Izmjenama bi se pod određenim uvjetima trebao omogućiti i zaštitni pregled ručne prtljage u kojoj se nalaze prijenosna računala i drugi veći elektronički uređaji.
            
         
               (5)
            
            
               Uredbu (EU) br. 185/2010 trebalo bi stoga na odgovarajući način izmijeniti.
            
         
               (6)
            
            
               Ova Uredba trebala bi stupiti na snagu što je prije moguće, s ciljem smanjivanja rizika u zračnom prometu na najmanju moguću mjeru.
            
         
               (7)
            
            
               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa,
            
         DONIJELA JE OVU UREDBU:
   Članak 1.
   Prilog Uredbi (EU) br. 185/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dan nakon objave. Primjenjuje se od 1. ožujka 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. veljače 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 97, 9.4.2008., str. 72.
   
   
      (2)  Uredba Komisije (EU) br. 185/2010 od 4. ožujka 2010. o utvrđivanju detaljnih mjera za provedbu zajedničkih osnovnih standarda o zaštiti zračnog prometa (SL L 55, 5.3.2010., str. 1.).
   
      PRILOG
      Prilog Uredbi (EU) br. 185/2010 mijenja se kako slijedi:
      
                  1.
               
               
                  Poglavlje 4. mijenja se kako slijedi:
                  
                              (a)
                           
                           
                              točka 4.1.2.1. zamjenjuje se sljedećim:
                              
                                          „4.1.2.1.
                                       
                                       
                                          Prije zaštitnog pregleda, iz ručne prtljage moraju se izvaditi prijenosna računala i drugi veći električni uređaji i njih se pregledava posebno, osim ako će se ručna prtljaga pregledati opremom sustava za otkrivanje eksploziva (EDS) koja je u skladu sa standardom C2 ili višim.”
                                       
                                    ;
                           
                        
                              (b)
                           
                           
                              točka 4.1.2.8. zamjenjuje se sljedećim:
                              
                                          „4.1.2.8.
                                       
                                       
                                          Svaka torba za koju se utvrdi da sadrži veći električni uređaj pregledava se ponovno nakon što se uređaj iz nje izvadi, a električni uređaj pregledava se posebno, osim ako je ručna prtljaga pregledana opremom sustava za otkrivanje eksploziva (EDS) koja je u skladu sa standardom C2 ili višim.”
                                       
                                    
                        
            
                  2.
               
               
                  U poglavlju 12. dodaju se sljedeće točke 12.4.2.7., 12.4.2.8. i 12.4.2.9.:
                  
                              „12.4.2.7.
                           
                           
                              Sva oprema EDS-a namijenjena za zaštitni pregled ručne prtljage mora biti u skladu barem sa standardom C1.
                           
                        
                              12.4.2.8.
                           
                           
                              Sva oprema EDS-a namijenjena za zaštitni pregled prijenosnih računala i drugih većih električnih uređaja mora biti u skladu barem sa standardom C2.
                           
                        
                              12.4.2.9.
                           
                           
                              Sva oprema EDS-a namijenjena za zaštitni pregled ručne prtljage koja sadrži prijenosno računalo ili druge veće električne uređaje i LAG-ove mora biti u skladu barem sa standardom C3.”